פרד רוג'רס

פרד מקפילי רוג'רס (באנגלית: Fred Rogers; 20 במרץ 1928 – 27 בפברואר 2003) היה איש טלוויזיה אמריקאי, מוזיקאי, בובנאי, סופר, מפיק וכומר פרסביטריאני. רוג'רס זכה לפרסום בעיקר כיוצר, המלחין, המפיק, התסריטאי הראשי, והמארח של תוכנית הילדים האמריקנית "השכונה של מר רוג'רס" , אשר שודרה בארצות הברית בשנים 1968 עד 2001.

במהלך הקריירה שלו קיבל רוג'רס את מדליית החירות הנשיאותית, 40 תוארי כבוד, ופרס פיבודי. הוא נבחר להיכל התהילה של הטלוויזיה, והוכר בשתי החלטות בקונגרס. רוג'רס דורג במקום ה-35 ברשימת 50 כוכבי הטלוויזיה הגדולים ביותר בכל הזמנים של TV Guide. ישנם כיום מספר מבנים בפנסילבניה המוקדשים לזכרו, והסוודר האייקוני של רוג'רס מוצג כיום בסמית'סוניאן.

בנובמבר 2019 יצא לאור סרט הדרמה הביוגרפית "יום יפה בשכונה" , בו מגלם טום הנקס את דמותו של רוג'רס, ולצידו מת'יו ריס בתפקיד העיתונאי לויד ווגל, עליו הוטל לכתוב כתבת פרופיל על רוג'רס. ימים ספורים לפני צאת הסרט לאקרנים, נודע שהנקס ורוג'רס בני דודים מדרגה שישית.

הנצחה

האסטרואיד מר רוג'רס 
האסטרואיד 26858 Misterrogers  שהתגלה במרץ 1993 על ידי אלינור הלין נקרא על שמו.

קישורים חיצוניים

הערות שוליים

מוזיקאים אמריקאים
בוגרי דארטמות' קולג'
סופרים אמריקאים
בובנאים אמריקאים
כמרים אמריקאים
אמנים שעל שמם כוכב לכת מינורי
מקבלי מדליית החירות הנשיאותית
בוגרי אוניברסיטת פיטסבורג
אמריקאים שנולדו ב-1928
אמריקאים שנפטרו ב-2003